Samsung

Η Samsung (Κορεατικά: 삼성, προφέρεται Σάμσονγκ, αναγράφεται ως SΛMSUNG) είναι πολυεθνικός όμιλος επιχειρήσεων με έδρα κοντά στη Σεούλ της Νότιας Κορέας. Αποτελείται από πολυάριθμες θυγατρικές εταιρίες και είναι ο μεγαλύτερος όμιλος επιχειρήσεων, τζέμπολ (재벌, jaebeol), της Νότιας Κορέας. Απασχολεί 370.000 άτομα και πληρώνει φόρους ύψους περίπου 8% των εισοδημάτων της χώρας. Ο όμιλος καλύπτει εξαιρετικά ευρύ φάσμα δραστηριοτήτων. Η γνωστότερη θυγατρική του ομίλου είναι η Samsung Electronics. Άλλη πολύ σημαντική θυγατρική του ομίλου είναι η Samsung Heavy Industries, η οποία είναι η δεύτερη μεγαλύτερη ναυπηγική βιομηχανία στον πλανήτη. Η έδρα του ομίλου βρίσκεται στην πόλη Σούουον, μόλις 48 χλμ από την πρωτεύουσα.

Ιστορία
Η εταιρία ιδρύθηκε το 1938 ως κατάστημα λιανικής πώλησης. Μετά τον πόλεμο της Κορέας ο ιδρυτής της εταιρίας επέκτεινε τις δραστηριότητες στα οικοδομικά υλικά, τις οικοδομές και από το 1969 στα ηλεκτρονικά και στα μηχανάκια. Η λειτουργία ενός δικού της ιδιωτικού τηλεοπτικού καναλιού σταμάτησε για πολιτικούς λόγους. Όπως όλοι οι τζέμπολ, κατά τις διάρκεια της Κρίσης της Ασίας αποχώρησε από ορισμένες δραστηριότητες και συγκεντρώθηκε στις δραστηριότητες με το μεγαλύτερο κύκλο εργασιών.

Σημαντικά γεγονότα στην ιστορία της εταιρίας (Samsung Electronics)
 19 Ιανουαρίου 2012: Ντεμπούτο για το Premium Samsung Apps Store. Το Premium Samsung Apps Store για έξυπνα τηλέφωνα της Samsung με λειτουργικό Android είναι γεγονός και προσφέρει στο κοινό πληθώρα δωρεάν, αλλά και επί πληρωμή εφαρμογών για όλες τις κατηγορίες. Επίσης, η Samsung ανακοινώνει το λανσάρισμα του έξυπνου τηλεφώνου Samsung Galaxy Y DUOS. Το μεγάλο πλεονέκτημα του Samsung Galaxy Y DUOS είναι το σύστημα DUAL SIM, το οποίο μεγιστοποιεί την ευελιξία της επικοινωνίας, επιτρέποντας την παράλληλη λειτουργία δύο ξεχωριστών τηλεφωνικών αριθμών και την ταυτόχρονη χρήση των δεδομένων τους στην ίδια συσκευή. Άλλα χαρακτηριστικά του είναι ο επεξεργαστής 833MHz, η μνήμη RAM των 290MB και η άνετη οθόνη 3.14 ιντσών, LCD, με μεγάλη ανάλυση. Οι διαστάσεις του είναι μόλις 109.8x60x12 mm, κάτι εντυπωσιακό αν αναλογιστεί κανείς τις δυνατότητές του.

 Ιανουάριος 2012: Η Samsung μπαίνει στην αγορά των Ultrabooks. Ακολουθώντας τις προσταγές της εποχής, ή μάλλον της Intel, η Samsung ανακοίνωσε τα πρώτα της μοντέλα που εντάσσονται στη νέα κατηγορία των Ultrabooks. Η ομάδα Series 5 Ultrabook 53OU περιλαμβάνει φορητούς υπολογιστές στις 13 και 14 ίντσες. Επίσης, έκανε ντεμπούτο το Premium Samsung Apps Store. Το Premium Samsung Apps Store για έξυπνα τηλέφωνα της Samsung με λειτουργικό Android είναι γεγονός και προσφέρει στο κοινό πληθώρα δωρεάν, αλλά και επί πληρωμή εφαρμογών για όλες τις κατηγορίες.

 2010: Ανακοινώθηκε το Samsung Galaxy S, το πρώτο μοντέλο της σειράς Galaxy S.

 2011: Βγήκε το Samsung Galaxy S2.
4 Νοεμβρίου 2011: Η Ευρωπαϊκή Επιτροπή ξεκινά έρευνα σε Apple και Samsung για τις ευρεσιτεχνίες. Η έρευνα αφορά την παραβίαση αντι-μονοπωλιακών τακτικών όπως αυτές ορίζονται εντός της Ένωσης. Οι ευρεσιτεχνίες που θα ελεγχθούν αφορούν την βιομηχανία κινητής τηλεφωνίας. 
28 Νοεμβρίου 2011: Επίσημη πρεμιέρα του νέου smartphone Samsung Galaxy Nexus, το οποίο είναι το πρώτο κινητό που λειτουργεί με το ολοκαίνουριο λειτουργικό σύστημα Android 4.0 Ice Cream Sandwich. Το Samsung GT - I9250 Galaxy Nexus έχει οθόνη μεγέθους 4.65 ", ανάλυση Camera 5 MP, δυνατότητα αναπαραγωγής και εγγραφής βίντεο, ενσωματωμένο φλας, ενσωματωμένη κάμερα, και σύστημα γεωτοποθεσίας (GPS). 
Δεκέμβριος 2011: Η Samsung ανακοίνωσε το πρώτο Galaxy Note τηλέφωνο στην ιστορία. Είχε 5,3" οθόνη (που ήταν υπερβολικά μεγάλο για εκείνη την εποχή) και κάπως έτσι βγήκε ο όρος "phablet", δηλαδή κινητό τηλέφωνο που συνδυάζει χαρακτηριστικά ταμπλέτας. Ήταν πολύ γρήγορο, χάρη στον 1.4 GHz δυπήρυνο επεξεργαστή. Τέλος, έφερε το S-Pen που ήταν και ένας από τους λόγους που τόσοι το αγάπησαν. Επίσης, ολοκληρώθηκε η εξαγορά της Samsung HDD από τη Seagate. Η συμφωνία ανάμεσα στη Seagate και τη Samsung περνά πλέον σε φάση υλοποίησης, με την πρώτη να εξαγοράζει το τμήμα σκληρών δίσκων των Κορεατών.

 Μάιος 2012: Βγήκε το Samsung Galaxy S3.
Αύγουστος 2012: Άγγιξε τις 10.000.000 πωλήσεις το Galaxy Note.
2012: Έκανε ντεμπούτο το Samsung Galaxy Note 2.

 2013: Βγήκε το Samsung Galaxy S4.
2013: Ανακοινώθηκε το Samsung Galaxy Note 3.

 Ιανουάριος 2014: Η Samsung ανακοίνωσε μία απλή έκδοση του Note 3, το Samsung Galaxy Note 3 Neo.
2014: Βγήκε το Samsung Galaxy S5.
Σεπτέμβριος 2014: Κυκλοφόρησε το Samsung Galaxy Note 4.
Νοέμβριος 2014: Κυκλοφόρησε το Samsung Galaxy Note Edge.￼

 2015: Βγήκε το Samsung Galaxy S6, το S6 edge και αργότερα, το S6 edge plus. Τα "edge κινητά" αφαιρούν τη δυνατότητα card slot, όπως και την αποσπώμενη μπαταρία.
2015: Κυκλοφόρησε το Samsung Galaxy Note 5.

 2016: Βγήκε το Samsung Galaxy S7 και S7 edge.
2016: Ανακοινώθηκε το Samsung Galaxy Note 7. Όπως παρατηρούμε, η Samsung παραλείπει το Galaxy Note 6. 

 2016: Ρεκόρ πωλήσεων για την νοτιοκορεάτικη εταιρεία αγγίζοντας τις 25.000.000 πωλήσεις με το μοντέλο της S7.

 2017: Βγήκε το Samsung Galaxy S8 και S8+ με φρέσκο σχεδιασμό στο μπροστινό μέρος. Καθιερώνει την κυρτή οθόνη στα κινητά-ναυαρχίδα, πρόσκαιρα.
2017: Βγήκε το Samsung Galaxy Note 8 και το Galaxy Note 8+.

 2018: Βγήκε το Samsung Galaxy S9 και S9+.
2018: Βγήκε το Samsung Galaxy Note 9 και Note 9+.

 2019: Βγήκε το η σειρά Samsung galaxy S10. Κυκλοφόρησαν τρία νέα μοντέλα. Το S10e, με επίπεδη οθόνη και προσιτή τιμή, το απλό S10 και το μεγάλο και θρυλικό S10+.
Αύγουστος 2019: Ανακοινώθηκαν η σειρά Galaxy Note 10.
Σεπτέμβριος 2019: Η Samsung πρωτοπόρησε ανακοινώνοντας το Galaxy Fold, ένα αναδιπλούμενο τηλέφωνο που όταν ανοίγει γίνεται ταμπλέτα.
2020: Η νοτιοκορεατική εταιρεία ανακοίνωσε το Samsung Galaxy Z Flip. 

 2020: Βγήκε στην αγορά το Samsung Galaxy S20, S20+ και το S20 Ultra. Για μία ακόμη φορά, ανακοινώθηκαν με επεξεργαστή Exynos στην Ευρώπη, κάτι που απέτρεψε αρκετούς από την αγορά τους. 
Αύγουστος 2020: Ανακοινώθηκε η σειρά Samsung Galaxy Note 20. Έφτασε με δύο μοντέλα, το απλό Note 20 και το Note 20 Ultra. Πολλοί έκριναν αρνητικά το υλικό κατασκευής του απλού: ήταν πλαστικό. Αυτό κόστισε σημαντικά στις πωλήσεις, σίγουρα βέβαια, μέτρησε και ο επεξεργαστής που ήταν ο ίδιος προβληματικός Exynos με του S20. Επίσης, ανακοινώθηκε η δεύτερη γενιά Galaxy Fold, Galaxy Z Fold 2.

 2021: Έκανε ντεμπούτο, για πρώτη φορά τον Ιανουάριο, η Samsung Galaxy S21 Series με το Galaxy S21, S21+ και το S21 Ultra. Στη συσκευασία βρίσκεται μόνο ένα καλώδιο μεταφοράς αρχείων/φόρτισης USB C–USB C. Αυτό σημαίνει ότι πρέπει να αγοράσετε ξεχωριστά έναν φορτιστή.

Λογότυπο και γραμματοσειρά 

Το βασικό χρώμα στο λογότυπο είναι μπλε, το οποίο η Samsung έχει κρατήσει εδώ και πολλά χρόνια, υποδηλώνοντας ότι συμβολίζει τη σταθερότητα, την αξιοπιστία και την εταιρική κοινωνική ευθύνη.

Λογότυπο ήχου 
Η Samsung έχει ένα λογότυπο ήχου, το οποίο αποτελείται από τις σημειώσεις E ♭, A ♭, D ♭, E ♭. Το λογότυπο ήχου δημιουργήθηκε από τον Musikvergnuegen και γράφτηκε από τον Walter Werzowa.

Γραμματοσειρά 
Τον Ιούλιο του 2016, η Samsung παρουσίασε τη γραμματοσειρά SamsungOne της, μια γραμματοσειρά που ελπίζει να δώσει μια σταθερή και καθολική οπτική ταυτότητα στο ευρύ φάσμα των προϊόντων της Samsung. Το SamsungOne σχεδιάστηκε για να χρησιμοποιείται σε όλο το φάσμα των διαφόρων συσκευών της Samsung, με έμφαση στην ευκρίνεια για τα πάντα, από μικρότερες συσκευές όπως smartphones έως μεγαλύτερες συνδεδεμένες τηλεοράσεις ή ψυγεία, καθώς και μάρκετινγκ και διαφημίσεις της Samsung. Η οικογένεια γραμματοσειρών υποστηρίζει 400 διαφορετικές γλώσσες με πάνω από 25.000 χαρακτήρες.

Ιατρικό Κέντρο της Samsung 
Η Samsung δωρίζει περίπου 100 εκατομμύρια δολάρια ετησίως στο Ιατρικό Κέντρο της Samsung, έναν μη κερδοσκοπικό φορέα παροχής υγειονομικής περίθαλψης που ιδρύθηκε από τον όμιλο το 1994. Το ιατρικό κέντρο της Samsung περιλαμβάνει το νοσοκομείο Samsung Seoul, το νοσοκομείο Kangbook της Samsung, το νοσοκομείο Samsung Changwon, το κέντρο καρκίνου του Samsung και το ερευνητικό κέντρο Samsung Life Sciences. Το Κέντρο Καρκίνου της Samsung, που βρίσκεται στη Σεούλ, είναι το μεγαλύτερο κέντρο καρκίνου στην Ασία.

Το Ιατρικό Κέντρο της Samsung και η φαρμακευτική πολυεθνική Pfizer συμφώνησαν να συνεργαστούν για την έρευνα για τον εντοπισμό των γενωμικών μηχανισμών που ευθύνονται για κλινικές εκβάσεις στο ηπατοκυτταρικό καρκίνωμα.

Παραπομπές

Εξωτερικοί σύνδεσμοι 

 
  

Κατασκευαστές κινητών τηλεφώνων
Πολυεθνικές εταιρείες
Επιχειρήσεις στη Νότια Κορέα
Εταιρείες ιδρυθείσες το 1938